CELEX: 62009TN0434
Language: sl
Date: 2009-10-26 00:00:00
Title: Zadeva T-434/09: Tožba, vložena 26. oktobra 2009 – Centrotherm Systemtechnik proti UUNT – centrotherm Clean Solutions (CENTROTHERM)

19.12.2009   
            
            
               SL
            
            
               Uradni list Evropske unije
            
            
               C 312/40
            
         Tožba, vložena 26. oktobra 2009 – Centrotherm Systemtechnik proti UUNT – centrotherm Clean Solutions (CENTROTHERM)
   (Zadeva T-434/09)
   2009/C 312/67
   Jezik, v katerem je bila tožba vložena: nemščina
   
      Stranke
   
   
      Tožeča stranka: Centrotherm Systemtechnik GmbH (Brilon, Nemčija) (zastopnik: J. Albrecht, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: centrotherm Clean Solutions GmbH & Co. KG (Blaubeuren, Nemčija)
   
      Predlogi tožeče stranke
   
   
               —
            
            
               Odločba R 6/2008 4 četrtega odbora za pritožbe z dne 25. avgusta 2009 naj se razveljavi v delu, v katerem se nanaša na ugoditev zahtevi za razveljavitev sporne znamke;
            
         
               —
            
            
               tožni stranki naj se naloži plačilo stroškov postopka;
            
         
               —
            
            
               morebitna intervenientka naj nosi stroške, povezane z njeno intervencijo.
            
         
      Tožbeni razlogi in bistvene trditve
   
   
      Registrirana znamka Skupnosti, ki je bila predmet zahteve za ugotovitev ničnosti: besedna znamka „CENTROTHERM“ za proizvode in storitve iz razredov 11, 17, 19 in 42 (znamka Skupnosti št. 1 301 019)
   
      Imetnica znamke Skupnosti: tožeča stranka
   
      Vlagateljica zahteve za ugotovitev ničnosti: centrotherm Clean Solutions GmbH & Co. KG
   
      Odločba oddelka za izbris: razveljavitev znamke Skupnosti
   
      Odločba odbora za pritožbe: delna razveljavitev odločbe oddelka za izbris in delna razveljavitev znamke Skupnosti
   
      Tožbeni razlogi:
   
   
               —
            
            
               kršitev člena 57(5) v povezavi s členom 51(1) in (2) Uredbe (ES) št. 207/2009 (1), ker tožena stranka ni v zadostni meri upoštevala dokazov o uporabi, ki so bili predloženi pravočasno;
            
         
               —
            
            
               kršitev obveznosti preučitve dejanskega stanja po uradni dolžnosti;
            
         
               —
            
            
               kršitev členov 76(1) in (2) ter 57(1) Uredbe št. 207/2009 in pravila 40(5) Uredbe (ES) št. 2868/95 (2), ker tožena stranka ni upoštevala dokazov o uporabi, ki so bili naknadno predloženi z obrazložitvijo pritožbe;
            
         
               —
            
            
               napaka pri presoji, ker bi bilo treba upoštevati naknadno predložene dokaze, čeprav so bili predloženi prepozno;
            
         
               —
            
            
               podredno, neuporabnost pravila 40(5) Uredbe št. 2868/95 glede na člen 241 ES, ker naj bi bil v nasprotju s členoma 76(1) in 57(1) v povezavi s členoma 51(1) in 162(1) Uredbe št. 207/2009 ter v nasprotju s členom 202 ES in splošnimi načeli prava Skupnosti, zlasti z načelom pravne države, načelom sorazmernosti, temeljno pravico do lastnine in pravico do poštenega sojenja.
            
         
      (1)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL 2009, L 78, str. 1).
   
      (2)  Uredba Komisije (ES) št. 2868/95 z dne 13. decembra 1995 za izvedbo Uredbe Sveta (ES) št. 40/94 o znamki Skupnosti (UL L 303, str. 1).